PRITARTA

Klaipėdos miesto savivaldybės

tarybos 2013 m. d.

sprendimu Nr.

**JUNGTINĖS VEIKLOS**

**SUTARTIS**

2013 m. sausio d.

Klaipėda

Klaipėdos rajono savivaldybės administracija, atstovaujama Klaipėdos rajono savivaldybės administracijos direktoriaus Česlovo Banevičiaus, ir Klaipėdos miesto savivaldybės administracija, atstovaujama Klaipėdos miesto savivaldybės administracijos direktorės Juditos Simonavičiūtės, atsižvelgdamos į tai kad:

(A) Pietinio išvažiavimo iš Klaipėdos uosto trasos (pietinė jungtis tarp Klaipėdos valstybinio jūrų uosto ir IXB transporto koridoriaus) detaliojo teritorijų planavimo organizatoriaus teisės ir pareigos buvo perduotos Klaipėdos rajono savivaldybės tarybos 2004 m. balandžio 19 d. sprendimu Nr. T11-131,

(B) Lietuvos vyriausiasis administracinis teismas 2012-06-25 nutartimi panaikino Klaipėdos miesto savivaldybės administracijos direktoriaus 2010 m. spalio 26 d. įsakymą Nr. AD1-1880 ir Klaipėdos rajono savivaldybės tarybos 2010 m. spalio 28 d. sprendimą Nr. T11-787, todėl detaliojo teritorijų planavimo procedūras reikia atlikti iš naujo,

vadovaudamosi Lietuvos Respublikos vietos savivaldos įstatymas 5 straipsnio 3 dalimi ir siekdamos parengti ir patvirtinti Pietinio išvažiavimo iš Klaipėdos uosto trasos (pietinė jungtis tarp Klaipėdos valstybinio jūrų uosto ir IXB transporto koridoriaus) detalųjį planą, sudarė šią sutartį (toliau – Sutartis).

**I. SUTARTIES OBJEKTAS**

1. Pietinio išvažiavimo iš Klaipėdos uosto trasos (pietinė jungtis tarp Klaipėdos valstybinio jūrų uosto ir IXB transporto koridoriaus) detaliojo teritorijų planavimo (toliau – detalusis planavimas) organizatoriaus teisės ir pareigos, šalių bendradarbiavimas detaliojo planavimo procese.

**II. ŠALIŲ ĮSIPAREIGOJIMAI**

**2. Klaipėdos rajono savivaldybės administracija:**

2.1. sutinka, kad Klaipėdos miesto savivaldybės administracija vykdytų detaliojo planavimo organizatoriaus teises ir pareigas, nustatytas Lietuvos Respublikos teritorijų planavimo įstatyme ir kituose teisės aktuose, kiek tai susiję su planuojama Klaipėdos rajono savivaldybės teritorija;

2.2. įsipareigoja teikti Klaipėdos miesto savivaldybės administracijai visokeriopą nefinansinę pagalbą ir atlikti visus kitus administracinius veiksmus, kurie reikalingi Sutarties tikslui pasiekti;

2.3. įsipareigoja dėti visas pastangas, kad būtų operatyviai priimti ir (ar) suderinti visi sprendimai, pasiūlymai, kiti dokumentai ir bet kokie kiti reikalingi teisės aktai, susiję su detaliojo planavimo vykdymu.

3. **Klaipėdos miesto savivaldybės administracija:**

3.1. įsipareigoja vykdyti detaliojo planavimo organizatoriaus teises ir pareigas, nustatytas Lietuvos Respublikos teritorijų planavimo įstatyme ir kituose teisės aktuose, kiek tai susiję su planuojama Klaipėdos rajono savivaldybės teritorija;

3.2. įsipareigoja sąžiningai vykdyti detaliojo planavimo organizatoriaus funkcijas;

3.3. įsipareigoja operatyviai teikti Klaipėdos rajono savivaldybės administracijai visą informaciją, reikalingą Sutarties tikslui pasiekti.

**III. SUTARTIES GALIOJIMAS IR NUTRAUKIMAS**

4. Ši sutartis įsigalioja nuo jos pasirašymo momento ir galioja iki detaliojo planavimo pabaigos – Pietinio išvažiavimo iš Klaipėdos uosto trasos (pietinė jungtis tarp Klaipėdos valstybinio jūrų uosto ir IXB transporto koridoriaus) detaliojo plano patvirtinimo ir įregistravimo Lietuvos Respublikos teritorijų planavimo dokumentų registre.

5. Visi Sutarties pakeitimai ir papildymai galioja, jeigu jie yra sudaryti raštu ir pasirašyti abiejų šalių.

6. Sutartis gali būti nutraukiama abiejų šalių rašytiniu susitarimu.

**IV. KITOS SĄLYGOS**

7. Sutarties vykdymo metu sukurtas turtas nuosavybės teise priklausys Klaipėdos miesto savivaldybei.

8. Jeigu viena šalis nevykdo ar netinkamai vykdo savo įsipareigojimus pagal Sutartį, rašytiniu nukentėjusios šalies prašymu sutartį pažeidusi šalis per 20 (dvidešimt) dienų nuo tokio prašymo pateikimo dienos turi pažeidimą ištaisyti.

9. Bet kurį iš šios Sutarties kylantį ginčą ar nesutarimą Sutarties šalys susitaria spręsti derybų būdu. Neišsprendus ginčo derybų būdu, jis sprendžiamas įstatymų ir kitų teisės aktų nustatyta tvarka.

10. Sutarties šalys atsako už Sutarties įsipareigojimų nevykdymą ar netinkamą vykdymą teisės aktų nustatyta tvarka.

11. Ši Sutartis sudaryta dviem vienodą juridinę galią turinčiais egzemplioriais lietuvių kalba – po vieną kiekvienai šaliai.

**V. ŠALIŲ REKVIZITAI**

|  |  |
| --- | --- |
| Klaipėdos rajono savivaldybės administracija | Klaipėdos miesto savivaldybės administracija |
| Klaipėdos g. 2, LT-96130 Klaipėda | Liepų g. 11, LT-91502 Klaipėda |
| Kodas 188773688 | Kodas 188710823 |
| Tel. (8 46) 47 20 25, faks. (8 46) 47 20 05 | Tel. (8 46) 39 60 09, faks. (8 46) 41 00 47 |
| Savivaldybės administracijos direktorius | Savivaldybės administracijos direktorė |
| Česlovas Banevičius | Judita Simonavičiūtė |
| A. V. | A. V. |